**SLOVENSKÁ IMUNOLOGICKÁ SPOLOČNOSŤ PRI SAV**

# Z á p i s n i c a

**zo zasadnutia členov výboru SIMS zo dňa 12. 09. 2013 na Imunologickom ústave LF UK**

**Prítomní:** M. Buc, M. Hrubiško, P. Filipčík, E. Kontseková, E. Tibenská, E. Jahnová

**Ospravedlnení:** S. Blažíčková P. Čižnár, J. Rovenský, M. Bukovský, D. Kuba, M. Šustrová, I. Mikula, M. Novák, M. Vrlík.

Zasadnutie výboru Slovenskej imunologickej spoločnosti otvoril a viedol jej predseda. Program zasadnutia výboru bol nasledovný:

1. **Zhodnotenie aktivity za minulé obdobie (máj – september 2013)**

 - Kongres IUIS Miláno – Buc

 - Ponuky na spoluprácu so zahraničnými časopismi – Buc

1. **Vedecké akcie v tomto roku a budúcom roku**

 **-** Kongres SSAKI a ČSAKI

 **-** Kongres stredoeur. imunol. spoločností v Opatii

 - Kongres o autoimunite, Nice 26. – 30. mareca 2014

1. **Finančná situácia spoločnosti**

- Súčasný stav financií – Dr. Tibenská

- Prečerpanie zostávajúcich financií za r. 2013

- Ako zvýšiť finančný rozpočet spoločnosti – diskusia

1. **Ako zviditeľniť aktivitu spoločnosti**

- Web – doc. Bukovský + diskusia

- Semináre – predseda + diskusia

1. **Iné**
* Mailové adresy členov spoločnosti, aktuálny stav – Tibenská
* 80. Výročie narodenia prof. Ferenčíka – Kontseková + Buc
* 85. Výročie narodenia akad. Štefanoviča – Buc
* 60. Výročie existencie SAV – história vedeckých spoločnosti – Buc
1. **Voľná diskusia**

**Ad 1.**

***- Kongres IUIS Miláno*** *– prof. Buc podal informáciu o spomínanom kongrese ako veľmi úspešnom a abstrakty z kongresu budú k dispozícii na webovej stránke spoločnosti. Dalšia informácia bola o  valnom zhromaždení, kde okrem iného sa hlasovalo aj o usporiadateľskej krajine kongresu v 2019. Z uchádzačov vyhral Peking - Čína.*

***- Ponuky na spoluprácu so zahraničnými časopismi*** *- naša spoločnosť dostala ponuku spolupracovať s organizáciou "Omics Group*", ktorú sme neprijali. *Prof. Buc a doc. Filipčík objasnili dôvody prečo sme s touto spoluprácou nesúhlasili - existujú totiž pochybnosti o dôveryhodnosti tejto spoločnosti. Doc. Filipčík poskytol webovú adresu, kde sa otýchto skutočnostiach možno dozvedieť viac.*

**Ad 2.**

- ***Kongres SSAKI a ČSAKI –*** *informácia od predsedu a podpredsedu doc. Hrubiška o prípravách na kongres. Kompletné informácie na webovej stránke SSAKI.*

*-* ***Kongres stredoeur. imunol. spoločností v Opatii*** *– aktívne sa zúčastnia naši členovia Žilka, Čižnár, Buc a Javor. Posledný sa uchádza o príspevok 300,00 € z prostriedkov SAV určených pre našu spoločnosť.*

 **- Kongres o autoimunite, Nice 26. – 30. marca 2014** *– informáciu podal predseda tom zmysle, že ide o pokračovanie v sérii podobných kongresov z minulosti, ktoré boli úspešné a pomerne bohato navštevované aj účastníkmi zo Slovenska. Bližšie informácie o kongrese sú opäť na webe.*

**Ad 3.**

*- Pokladníčka spoločnosti podala správu o príjmoch výdavkoch, čiže o finančnej situácii spoločnosti, a to uvedením stavu účtu a v pokladni spoločnosti. Konštatovala, že od poslednej informácie sa finančná situácia zásadne nezmenila.*

*- Jedna z možnosti ako získať financie pre spoločnosť je usporiadať jednodňovú konferenciu na aktuálnu tému, ktorá by zaujala členov oboch spoločnosti - diskutovalo sa o téme, termíne a iných náležitostiach - diskusia je otvorená.*

**Ad 4.**

*Stále zostáva aktuálna potreba zvýšiť a poukázať na aktivitu spoločnosti aj prostredníctvom webovej stránky – dať na stránku aktuálne informácie. Predseda vyzval členov výboru o príspevky na skvalitnenie stránky. Poveril doc. Bukovského, aby sa na webovú stránku dostali abstrakty z kongresu v Miláne.*

**Ad 5.**

***- 80. výročie narodenia prof. Ferenčíka*** *– prof. Kontseková informovala o osobnej návšteve menovaného v zastúpení NIU SAV; prof. Buc a doc. Jahnová sa pokúsia tiež za spoločnosť osobne navštíviť prof. Ferenčíka.*

***- 85. výročie narodenia akad. Štefanoviča*** *– Slov. mikrobiologická spoločnosť v spolupráci s našou spoločnosťou usporiadajú menšiu konferenciu. Predseda okrem zdravice prednesie aj krátku prednášku.*

***- 60. výročie existencie SAV*** *– SAV vydáva publikáciu o histórii SAV a vedeckých spoločnosti. Prof. Buc informoval, že za našu spoločnosť prispejeme článkom, ktorý sme predtým uverejnili v Lekárskom obzore.*

**Ad6**

*Predseda informoval, že výboru končí funkčné obdobie 31.1.2014. Dohodlo sa, že na ďalšom stretnutí výboru v novembri pripravíme postup voľby nového výboru pre ďalšie funkčné obdobie.*

 Doc. Ing. Eva Jahnová, CSc. Prof. MUDr. Milan Buc, DrSc.

 *vedecký sekretár SIMS predseda SIMS*

Bratislava, 18. 9. 2013